— 14 - 
gazdag" s a budapesti egyetem után mindenkor leglátoga- 
tottabb főiskola, már fényes múltjánál fogva is termékeny 
csiráját képezi a harmadik egyetemnek, továbbá 1875 óta 
külön bölcsészeti tanfolyama is van, melyen ujabb 1883. 
augustus 10-kén 19,598. szám alatt kelt magas ministeri 
rendelet értelmében, a pozsonyi bölcsészeti tanfolyamon 
töltött évek, a középiskolai tanári vizsgálatnál teljesen be- 
számíttatnak. Ehhez hozzájárulnak a pozsonyi humanistikus 
és kulturintézetek is, mint legelső sorban az országos k(jr- 
ház, „Ferencz József" gyermekkórház, az újonnan épült 
nagyszerű szülőház, az ágost. hitv. evang. akadémia, s 
közvetve számtalan közművelődési tényező, mint a kir. fő- 
gymnasium, Lyceum, az állami nő-praeparandia, az állami 
felsőbb leányiskola, az állami főreáliskola, a kereskedelmi 
és vinczellér képző intézet, állandó művészeti kiállítás stb. 
mind meg annyi fontos elem, melynek létele egy egyetemi 
városnak bizonnyal nagyon is jelentős tényezőit alkotja. 
Minthogy Pozsonynak már két fakultása van, a böl- 
csészeti ugyan szervezésre vár, de számításba kell vennünk, 
mert királyi jóváhagyással nyilt meg, kérdés, hogy vájjon 
a pozsonyi országos kórház képezhetné-e, egy Pozsonyban 
felállítandó s orvosi karral ellátott egyetem alapját? 
A pozsonyi m. kir. országos kórház belső berende- 
zésre, czélszerűségre és tisztaságra nézve, nemkülömben 
impozáns külsejénél s azon kényelemnél fogva, melylyel 
benne a betegek elhelyezhetők, valódi mintaintézetnek 
tekinthető, melyhez hasonló az osztrák-magyar monarchia 
területén még mai napig is alig található. Az országos 
kórház 400 ágyra van berendezve s az orvostudomány 
fontosabb szakai szerint 5 főosztálya van, u. m. : belgyógyá- 
szatig sebészi, bőr- és bújakórtani^ szemészi és elmekórtani.'^) 
*) Lásd dr. Kanka Károly kórház- igazgató főorvos „a pozsonyi m. kir. 
országos kórház leírása" czímíi müvét. Pozsony 1885. 
